ศึกหุ่นเหล็กกำปั้นถล่มปฐพี

ศึกหุ่นเหล็กกำปั้นถล่มปฐพี (Real Steel) เป็นภาพยนตร์แอ็คชันแนวนิยายวิทยาศาสตร์ นำแสดงโดยฮิวจ์ แจ็คแมน และกำกับโดยชอว์น เลวี ภาพยนตร์ชุดนี้อิงมาจาก "สตีล" ซึ่งเป็นเรื่องสั้น ค.ศ. 1956 ที่ประพันธ์โดยริชาร์ด แมเธสัน โดยเลวีได้จัดฉากภาพยนตร์เป็นงานแสดงประจำรัฐของอเมริกา และสิ่งที่อยู่ในสมัยเก่าของอเมริกา ศึกหุ่นเหล็กกำปั้นถล่มปฐพี ได้รับการพัฒนาหลายปีก่อนที่การผลิตได้เริ่มขึ้นในวันที่ 11 มิถุนายน ค.ศ. 2010 การถ่ายทำภาพยนตร์ใช้รัฐมิชิแกนเป็นสถานที่หลักในการถ่ายทำ หุ่นแอนิเมทรอนิกส์ได้สร้างขึ้นสำหรับภาพยนตร์ และเทคโนโลยีโมชันแคปเจอร์ได้นำมาใช้ในช่วงที่หุ่นยนต์ต่อสู้กัน ศึกหุ่นเหล็กกำปั้นถล่มปฐพี ได้เปิดตัวสู่สาธารณชนที่ออสเตรเลียในวันที่ 6 ตุลาคม ค.ศ. 2011 และในสหรัฐอเมริกากับแคนาดาวันที่ 7 ตุลาคม ค.ศ. 2011 โดยได้รับคำวิจารณ์ในเชิงบวก โดยภาพยนตร์ชุดนี้ได้เปิดตัวทั้งในโรงภาพยนตร์แบบธรรมดารวมถึงในแบบไอแม็กซ์

**เนื้อเรื่องย่อ**
ชาร์ลี เคนตัน ซึ่งเป็นนักมวยตกอับ เนื่องด้วยถูกแย่งงานไปโดยหุ่นยนต์ 8 ฟุต ซึ่งเขาไม่มีโอกาสได้เข้าร่วมแข่งขันใด ๆ ชาร์ลีจึงจำต้องทำหน้าที่เป็นโปรโมเตอร์มวยหุ่นยนต์ระดับพื้น ๆ มาสู้กัน โดยเดินทางจากสังเวียนแห่งหนึ่งไปยังอีกสังเวียนหนึ่ง และแล้ว แม็กซ์ ซึ่งเป็นบุตรชายที่เคยเหินห่างจากเขาไปก็ได้กลับมาใช้ชีวิตกับเขาอีกครั้งโดยไม่ตั้งตัว ซึ่งสองพ่อลูกคู่นี้ ได้ร่วมกันซ่อมแซมหุ่นธรรมดาตัวหนึ่งให้กลายเป็นผู้ท้าชิงฝีมือเยี่ยม เพื่อเดิมพันในสังเวียนที่ไร้ความปรานี นี่เป็นโอกาสสุดท้ายที่ชาร์ลีจะได้หวนกลับสู่ความยิ่งใหญ่อีกครั้ง

**นักแสดงนำ**
 ฮิวจ์ แจ็คแมน รับบทเป็น ชาร์ลี เคนตัน- ดาโกตา โกโย รับบทเป็น แม็กซ์ เคนตัน

**หุ่นยนต์ที่ปรากฏตัว**
 อะตอม- ซุส- นอยซี่ บอย- ไมดัส- แอมบุช- ทวิน ซิตี้- อควอบ็อต- บลูบ็อต- ซิกชูเตอร์- แบล็คแจ็ค- เมโทร- แบล็คท็อป- ออไบโน- กริดล็อก- แอคเซลร็อด- เดนเจอร์ โซน

**การสร้าง**
แจ็คแมนที่ซิดนีย์ ในรอบปฐมทัศน์เดือนกันยายน ค.ศ. 2011
การถ่ายทำภาพยนตร์เริ่มในเดือนมิถุนายน ค.ศ. 2010  และเสร็จสิ้นในวันที่ 15 ตุลาคม ค.ศ. 2010  สถานที่ในการถ่ายทำครอบคลุมพื้นที่โดยรอบของดีทรอยต์ รัฐมิชิแกน และโดยทั่วทั้งรัฐ สำหรับฉากหุ่นยนต์ต่อสู้กัน ได้มีการใช้เทคโนโลยีโมชันแคปเจอร์ที่พัฒนาขึ้นสำหรับภาพยนตร์ อวตาร เข้ามาใช้ นอกจากนี้ยังมีชูการ์ เรย์ เลนเนิร์ด ซึ่งเป็นนักมวยสากลที่มีชื่อเสียงมาเป็นที่ปรึกษาในฉากต่อสู้ของภาพยนตร์ชุดนี้อีกด้วย

**การตอบรับ**

**การตอบรับด้านคำวิจารณ์**
ศึกหุ่นเหล็กกำปั้นถล่มปฐพี ได้รับการตอบรับเชิงบวกจากนักวิจารณ์ เว็บไซต์รอตเทนโทเมโทส์ระบุว่า 58 เปอร์เซ็นต์จาก 192 นักวิจารณ์มอบความเห็นในเชิงบวก โดยมีคะแนนเฉลี่ยที่ 5.8 จาก 10 คะแนน ส่วนเว็บไซต์เมทาคริติก คิดค่าคะแนนเฉลี่ยจาก 100 ความเห็นของนักวิจารณ์หลัก โดยให้คะแนนภาพยนตร์ชุดนี้ที่ 56 คะแนน ซึ่งอิงจาก 34 ความเห็น ในขณะที่ผลสำรวจของซินีมาสกอร์รายงานเกรดที่ผู้ชมมอบให้อยู่ที่ A บวก จากเกรด A ถึง F 

**บ็อกซ์ออฟฟิศ**
ศึกหุ่นเหล็กกำปั้นถล่มปฐพี ทำรายรับที่ 82,547,000 เหรียญในอเมริกาเหนือ และ 159,900,000 เหรียญในภูมิภาคอื่น ณ วันที่ 11 พฤศจิกายน ค.ศ. 2011 ซึ่งรวมทั้งหมดทั่วโลกได้ที่ 242,447,000 เหรียญ โดยคิดเป็นช่วงเปิดตัวทั่วโลกที่ 49.4 ล้านเหรียญ ในอเมริกาเหนือ ภาพยนตร์ชุดนี้อยู่ในอันดับสูงสุดของบ็อกซ์ออฟฟิศที่ 8.5 ล้านดอลลาร์สหรัฐในวันเปิดตัว และ 27.3 ล้านเหรียญรวมช่วงสุดสัปดาห์เปิดตัว และมีการอ้างว่าทำยอดนำภาพยนตร์เรื่องใหม่ที่เปิดตัว (การเมืองกินคน) รวมถึงเป็นฝ่ายครองส่วนแบ่งมากกว่า ภาพยนตร์ชุดนี้ได้ทำการเปิดตัวใน 11 ประเทศเป็นครั้งแรก ซึ่งรวมถึงบ้านเกิดที่ประเทศออสเตรเลียของฮิวจ์ แจ็คแมน

**อ้างอิง**

**แหล่งข้อมูลอื่น**
 0433035- Real Steel- Real Steel- Real Steel
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์มวยสากล
หมวดหมู่:ภาพยนตร์โดยดรีมเวิร์กส
หมวดหมู่:ภาพยนตร์ที่จัดจำหน่ายโดยดิสนีย์
หมวดหมู่:ภาพยนตร์หุ่นยนต์
หมวดหมู่:ภาพยนตร์โดยทัชสโตนพิกเจอส์
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่มีฉากในรัฐจอร์เจีย
หมวดหมู่:ภาพยนตร์ที่มีฉากในรัฐเท็กซัส‎
หมวดหมู่:ภาพยนตร์ที่มีฉากในรัฐมิชิแกน
หมวดหมู่:ภาพยนตร์ที่ถ่ายทำในรัฐมิชิแกน